ടൈഗൂണിന് പുതിയ പാക്കേജുമായി ഫോക്സ്വാഗണ് ജര്മ്മന് വാഹന നിര്മ്മാതാക്കളായ ഫോക്സ്വാഗണിന്റെ Volkswagen മിഡ്സൈസ് എസ്യുവി ടൈഗൂണിനെ Tiguan കഴിഞ്ഞ ദിവസമാണ് വിപണിയില് അവതരിപ്പിക്കുന്നത്. ഏറെക്കാലമായി വിപണി പ്രതീക്ഷയോടെ കാത്തിരുന്ന ഒരു മോഡല് കൂടിയായിരുന്നു ഇത്. കമ്ബനിയെ സംബന്ധിച്ച് വളരെ പ്രധാനപ്പെട്ട ഒരു ഉല്പ്പന്നമാണ് ടൈഗൂണ്. 10.49 ലക്ഷം രൂപ മുതലാണ് പുതിയ ഫോക്സ്വാഗണ് ടൈഗൂണിന്റെ ദില്ലി Delhi എക്സ് ഷോറൂം Ex Showroom വില. ഇപ്പോഴിതാ ഫോക്സ്വാഗണ് ടൈഗൂണിനായി വിപുലീകരിച്ച വാറന്റിയും സേവന മൂല്യ പാക്കേജുകളും കമ്ബനി ആരംഭിച്ചതായി ഫിനാന്ഷ്യല് എക്സ്പ്രസ് റിപ്പോര്ട്ട് ചെയ്യുന്നു. ഫോക്സ്വാഗണ് ടൈഗൂണ് ലോയല്റ്റി ഉല്പ്പന്നങ്ങളുടെ വില 11,999 രൂപയിലാണ് ആരംഭിക്കുന്നത്. പുതിയ ഫോക്സ്വാഗണ് ടൈഗണ് എസ്യുവിയുടെ ലോഞ്ച് ഇവന്റില്, കമ്ബനി വിപുലീകരിച്ച വാറന്റിയും സേവന മൂല്യ പാക്കേജുകളും ഉള്പ്പെടുന്ന ടൈഗണ് ലോയല്റ്റി ഉല്പ്പന്നങ്ങളും പുറത്തിറക്കി. എല്ലാ ഫോക്സ്വാഗണ് മോഡലുകളെയും പോലെ ടൈഗൂണും കമ്ബനിയുടെ 4 EVER കെയര് പാക്കേജുമായിട്ടാകും എത്തുക. അതില് സ്റ്റാന്ഡേര്ഡായി 4വര്ഷം 100,000 കിലോമീറ്റര് വാറന്റി ഉള്പ്പെടുന്നു, ഇത് 11,999 രൂപയ്ക്ക് 7 വര്ഷം വരെ നീട്ടാം. 4 വര്ഷം കെയര് പാക്കേജില് 4 വര്ഷത്തെ റോഡ് സൈഡ് അസിസ്റ്റന്സും RSA 10 വര്ഷം വരെ നീട്ടാവുന്നതും 3സൗജന്യ സേവനങ്ങളും ഉള്പ്പെടുന്നു. ഇതെല്ലാം ഉപയോഗിച്ച്, ടൈഗൂണിന്റെ ഉടമസ്ഥാവകാശം 1.0 ലിറ്റര് മോഡലുകള്ക്ക് കിലോമീറ്ററിന് 37 പൈസയും 1.5 ലിറ്റര് മോഡലുകള്ക്ക് ഒരു കിലോമീറ്ററിന് 40 പൈസയും കുറവായിരിക്കുമെന്ന് ഫോക്സ്വാഗണ് അവകാശപ്പെടുന്നു. ടൈഗൂണിനെപ്പറ്റി കൂടുതല് പറയുകയാണെങ്കില് ഡൈനാമിക് ലൈന്, പെര്ഫോമന്സ് ലൈന് എന്നിങ്ങനെ രണ്ട് ശ്രേണിയിലാണ് വാഹനം എത്തുന്നത്. ഡൈനാമിക് ലൈനിന് കീഴെ കംഫര്ട്ട്ലൈന്, ഹൈലൈന്, ടോപ്ലൈന് എന്നിങ്ങനെ മൂന്ന് ട്രിം ലെവലിലും പെര്ഫോമന്സ് ലൈനില് ജിടി, ജിടി പ്ലസ് എന്നിങ്ങനെ രണ്ട് ട്രിം ലെവലിലുമാണ് എസ്യുവി വിപണിയില് എത്തിയിരിക്കുന്നത്. എസ്യുവികള്ക്ക് അടിസ്ഥാനം ഒരുക്കുന്നതിനായി ഫോക്സ്വാഗണ്സ്കോഡ കൂട്ടുകെട്ടില് ഒരുങ്ങിയിട്ടുള്ള MBQ AO IN പ്ലാറ്റ്ഫോമിലാണ് ടൈഗൂണ് നിര്മിച്ചിരിക്കുന്നത്. ഈ പ്ലാറ്റ്ഫോം അടിസ്ഥാനമാക്കി സ്കോഡയുടെ ആദ്യ വാഹനം കുഷാക്ക് മാസങ്ങള്ക്ക് മുമ്ബ് ഇന്ത്യയില് എത്തിയിരുന്നു. രണ്ട് പെട്രോള് എഞ്ചിനിലാണ് ഫോക്സ്വാഗണ് ടൈഗൂണ് വിപണിയിലെത്തിയിരിക്കുന്നത്. 115 ബിഎച്ച്പി പവറും 175 എന്എം ടോര്ക്കും നിര്മിക്കുന്ന 1.0 ലിറ്റര്, 3 സിലിണ്ടര് ടര്ബോപെട്രോള് എന്ജിന് 6സ്പീഡ് മാന്വല്, 6 സ്പീഡ് ടോര്ക്ക് കണ്വെര്ട്ടര് ഓട്ടോമാറ്റിക് എന്നിങ്ങനെ രണ്ട് ഗിയര്ബോക്സ് ഓപ്ഷനൊപ്പം ലഭിക്കും. 147 ബിഎച്ച്പി പവറും 250 എന്എം ടോര്ക്കും നിര്മിക്കുന്ന 1.5ലിറ്റര് ടര്ബോപെട്രോള് നാല് സിലിണ്ടര് എന്ജിന് 6സ്പീഡ് മാന്വല്, 7സ്പീഡ് ഡിസിടി ഓട്ടോമാറ്റിക് ഗിയര്ബോക്സുകളില് ലഭിക്കും. 7സ്പീഡ് ഡിസിടി ഗിയര്ബോക്സുള്ള പതിപ്പിന് ജിടി ബ്രാന്ഡിങും ഉണ്ടായിരിക്കും. ടൈൂഗണും സ്കോഡ കുഷാഖും ഒരേ പ്ലാറ്റ്ഫോമിനെ അടിസ്ഥാനമാക്കിയുള്ളതിനാല് ഡോറുകള്, മേല്ക്കൂര, ഗ്ലാസ്ഹൗസ് തുടങ്ങിയ നിരവധി ബോഡി ഘടകങ്ങള് രണ്ട് എസ്യുവികളിലും സമാനമായിരിക്കുമെന്നാണ് സൂചന. സൗന്ദര്യത്തില് എതിരാളികള്ക്ക് കടുത്ത മത്സരം സൃഷ്ടിക്കാന് കഴിയുന്ന തരത്തിലാണ് ടൈഗൂണിന്റെ രൂപകല്പ്പന. ഫോക്സ്വാഗണിന്റെ മറ്റ് എസ്.യു.വികളായ ടിഗ്വാന്, ടിറോക്ക് എന്നീ മോഡലുകളില് നിന്ന് കടംകൊണ്ട് ഡിസൈന് ശൈലികളും ഈ വാഹനത്തില് നല്കിയിട്ടുണ്ട്. ക്രോമിയം സ്റ്റഡുകള് പതിപ്പിച്ച ഗ്രില്ലും ബ്ലാക്ക് സ്മോഗ്ഡ് എല്.ഇ.ഡി. പ്രൊജക്ഷന് ഹെഡ്ലാമ്ബും ഡി.ആര്.എല്ലും സില്വര് ആക്സെന്റുകള് പതിപ്പിച്ച ബംപറുമാണ് മുഖഭാവത്തിന് ആഡംബരഭാവം നല്കുന്നത്. പുതിയ ഫോക്സ്വാഗണ് എസ്യുവി ഫോക്സ്വാഗണ് ബ്രസീലും വിസ്റ്റിയോണും ചേര്ന്ന് വികസിപ്പിച്ചെടുത്ത പുതിയ പ്ലേ ഇന്ഫോടെയ്ന്മെന്റ് സംവിധാനത്തിലാകും പ്രവര്ത്തിക്കുക. ഫോക്സ്വാഗണിന്റെ എസ്.യു.വി. മോഡലുകളായ ടിഗ്വാന്, ടിറോക്ക് എന്നിവയുമായി ചേര്ന്ന് നില്ക്കുന്ന ഡിസൈനാണ് ടൈഗൂണിലും. ക്രോമിന്റെ ധാരാളിത്തമുള്ള മുഖം ആണ് ടൈഗൂണ് എസ്യുവിക്ക്. ടിഗ്വാന് ഓള്സ്പേസ് എസ്യുവിയ്ക്ക് സമാനമായ ഗ്രില്ലും, ഹെഡ്ലാംപും ചേര്ന്ന ക്ലസ്റ്റര് മനോഹരമാണ്. മുന് പിന് ബമ്ബറിലും ക്രോം ലൈനിങ് കാണാം. എല്ഇഡി ലൈറ്റ് ബാറുകള് കൊണ്ട് കണക്റ്റ് ചെയ്തിരിക്കുന്ന ടെയില്ലൈറ്റുകള്, 17ഇഞ്ച് ടു ടോണ് അലോയ് വീലുകള് എന്നിവയാണ് മറ്റുള്ള ആകര്ഷണങ്ങള്.